Verry Selamanya video chat room – CLIPONYU | Video Chat Online
HotBasicPremiumLuxuryToVerry SelamanyaJumlahPattern1888188288588888Sendchoose goods!!My Bag Klubs sien rooi omdat wedstryde uitgestel is | Netwerk24
Klubs sien rooi omdat wedstryde uitgestel is
Die besluit deur die Boland-rugbyunie om die Grootuitdaagbekerwedstryde tussen Worcester Villagers en Robert­son RVK en Young Hamiltons en Ash­ton United te herskeduleer het talle toeskouers en bestuurslede kwaad gemaak.
Die Boland-Kavaliers speel Saterdag 4 Augustus vir die eerste keer op Esselenpark teen die Blou Bulle. Die wedstryd word soos die SuperSport-uitdaagreeksvroeër vanjaar gesament­lik deur Young Hamiltons en Boland aangebied.
Volgens ’n brief, wat Maandag deur die Boland-rugbyunie uitgereik is, is die wedstryd tussen Villagers Worcester en Robertson-rugbyklub en Ashton United RVK en Young Hamiltons na 6 Oktober verskuif.
Boland versoek in hierdie brief die klubs om die wedstryd tussen die Boland-Kavaliers en die Blou Bulle te ondersteun.
“Ons is baie teleurgesteld. Alles was al klaar vir Saterdag se wedstryd ge­reël. Ons reël al die vorige Donderdag alles vir die naweek se wedstryd en nou hoor ons dit is uitgestel. Elke naweek is daar 5 000 tot 6 000 mense wat kom rugby kyk. Dit het ’n gewel­dige impak op die klub,” sê Robertson RVK-voorsitter, Frederick Kraukamp.
Villagers Worcester se klubvoorsitter, John Vergotine, sê hy is baie ongeluk­kig. “Ek is ongelukkig oor die manier hoe dit hanteer is. Sekere spanne word anders hanteer. Hoe kan hulle in ’n week se tyd kennis gee dat die wedstry­de geherskeduleer word? Reëlings is klaar gemaak,” sê Vergotine.
Kaartjies vir Saterdag se rugby kos R20 en R10 hy die hek. Die Bolandse o.20-span met Hammies-speler Gursh­win Wehr as een van die staatmakers, speel ook teen ’n Hammies-presidentspan. ’n Tweede Boland-o.20-span speel teen ’n Hammies-voorsitter­span en Young Hamiltons se A-span speel teen Botrivier.
Standard verneem dat Boland-rugbyunie nie die Breedevallei-munisipaliteit ingelig het oor die groot wedstryd hierdie naweek nie.
Standard het ’n navraag aan die Boland Rugbyunie gestuur en teen druktyd nog geen reaksie gekry nie. Standard sal wel hulle reaksie publiseer sodra dit ontvang is.
. Die hoofwedstryd tussen die Blou Bulle en Boland-Kavaliers begin 16:30. Hekke open om 09:00.